Pociunai langevarjuklubi - teise nimega "Kaunase Parashütistide klubi" asub Kaunasest ca 30km kaugusel lõunas Nemunase jõe käärus, Pociunai asula külje all. Suur ja lai lennuväli, mille ühes ääres tegutsevad purilendurid ja teises langevarjurid ja kõik mahuvad ilusti ära (erinevalt näiteks Kuusikust  parimatel päevadel). Esimese asjana lennuväljale lähenedes paistavad silma 8 (kaheksa) lennuvälja servas reas seisvat An-2te. Paraku on tegemist aga omamoodi muuseumiga, sest ainult 1 neist oli lennukõlblik, teised osutusid lähemal vaatlusel üsna nukras seisukorras olevaks.